 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮቪድ 19 ኤርትራ ነቲ ዝጸንሐ ኣዋጃት ዕጽዋ ዘትርር ሕጋጋት ኣውጺኣ 21 ታሕሳስ 2020 ምንጪ ስእሊ, Getty Images መግለጺ ስእሊ, ከተማ ኣስመራ ላዕለዋይ ሓይሊ ዕማም ምክልኻል ለበዳ ኮሮናቫይረስ ኤርትራ ትማሊ ኣብ ዘውጽኦ መግለጺ ለበዳ ኮሮናቫይረስ ብሰላሕታ ናብ ኩለን ዞባታታት እንተላይ ገለ ገጠራትን ብምስፍሕፋሕ ናይ ጉዕዞ ታሪኽ ንዘይብሎም ሰባት ክለክፍ ጀሚሩ ምህላዉ ገሊጹ እቲ ሓይሊ ዕማም ምስፍሕፋሕ ቀለቤት ናይቲ ለበዳ ብቕጽበት ንምብታኽን ድሕነት ዜጋታትን ሃገርን ንምውሓስን ዕቱብን ተሪርን ስጒምቲ ምውሳድ ኣማራጺ የብሉን ብምባል ካብ ሰሉስ ዕለት 22 ታሕሳስ ሰዓት 600 ናይ ንግሆ ጀሚሩ ተግባራዊ ዝኸውን ሓደሽቲ ሕጋጋት ኣውጺኡ ከምዘሎ ኣፍሊጡ በቲ ዝወጽእ ሓደሽቲ ሕጋጋት መሰረት ኣብ ኤርትራ እንትርፎ ብዘይካ እቶም ክውንዘፉ ዘይክእሉ ብዝምልከቶም ኣካል ዝተፈቐዱ ልምዓታዊ ኣገልግሎታውን ድሕነታውን ንጥፈታት ኩሉ ምንቅሳቓሳት ደው ዝብል ኮይኑ ኣብ መላእ ሃገር ካብ ሓደ ዓዲከተማ ናብ ካልእ ዓዲከተማ ምንቅስቓስ ሰባት ክልኩል እዩ ኣብ ኤርትራ ካብ 2 ሚያዝያ 2020 ጀሚሩ ተግባራዊ ኮይኑ ዝጸንሐ ዕጽዋ ምንባሩ ዝዝከር ኮይኑ ሰብ እቲ እዋን ዕጽዋ ስለዝነውሖ በብቁሩብ ነቲ ኣዋጃት ክስዕሮ ጸኒሑዩ መንግስቲ ነቲ ኣዋጅ ዘፍኩስ ዝኾነ ምምሕያያሻት ናይ ሕጊ ስለዘይገበረ ህዝቢ ኣብ ከቢድ ቁጠባዊ ጸገማት ከምዝርከብ ገለ ካብ ነበርቲ ኣስመታ ኣብ ዝሓለፈ ሰሙን ንቢቢሲ ሓቢሮም ነይሮምኣብ ኤርትራ ንዝሓለፈ ትሽዓት ኣዋርሕ ኣግለግሎት ህዝባዊ መጓዓዝያ ዝህባ መካይን ካብ ኣገልግሎት ደው ስለዝበላ ህዝቢ ካብን ናብን ክንቀሳቕስ ኣዝዩ ከምዝሽገር እዩ ዝግለጽ ንዝሓመሙ ናብ ሆስፒታል ንምውሳድ እቲ እንኮ ኣማራጺ ብዓረብያ ካሮሳ ምውሳድ ምዃኑውን ነበርቲ ኣስመራን ከባቢኣን ንቢቢሲ ገሊጾም ነይሮም እቲ 11 ነጥብታት ዝሓዘለ ሓድሽ ኣዋጅ ብዘይካ እቲ ምስ መዓልታዊ መነባባሮ ህዝቢ ዝተኣሳሰረ ኩሉ ንግዳዊ ትካላት ተዓጽዩ ክጸንሕን እቶም ክሰርሑ ዝፍቀዶም ትካላት ድማ ሰዓት ሸሞንተ ምሸት ክዓጽዉን ይእዝዝ ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 